[{"text_idx": "#000005", "text": "Satelliidipiltide abil tuvastati uusi pingviinikolooniaid"}, {"text_idx": "#000006", "text": "Satelliidipiltide abil tuvastati 11 seni teadmata keiserpingviinide kolooniat. Avastuse tulemusena kasvas teadaolevate keiserpingviinide kolooniate hulk lausa 20 protsenti."}, {"text_idx": "#000007", "text": "Suurbritannia teadlased uurisid pingviinide kolooniaid Euroopa Sentinel 2 satelliidi abil. Satelliidi tehtud fotodelt sai uusi pingviinide kolooniaid tuvastada nende va\u0308ljaheidete ja\u0308rgi, mida heledal ja\u0308isel pinnal ha\u0308sti na\u0308ha on."}, {"text_idx": "#000008", "text": "Kaks kolooniat leiti rannikust 180 kilomeetrit eemal mereja\u0308a\u0308lt, mis on ja\u0308a\u0308ma\u0308e ku\u0308lge kinni ankurdatud. Paljudele teadlastele oli see avastus ootamatu, kuna keiserpingviinid vajavad paljunemiseks u\u0308ldjuhul stabiilset mereja\u0308a\u0308d."}, {"text_idx": "#000009", "text": "Uuringu juhtivautor Peter Fretwell so\u0303nas, et uute pingviinikolooniate avastamine on u\u0308helt poolt va\u0308ga hea uudis, teisalt on mitmed neist u\u0308sna va\u0308ikesed."}, {"text_idx": "#000010", "text": "Hinnanguliselt vo\u0303ib keiserpingviinide populatsioon ulatuda kuni poole miljoni isendini. Ku\u0308mme aastat tagasi oli teada ainult 30 keiserpingviinide kolooniat. Vo\u0303rdlusena, praeguseks on teada 61 kolooniat. Kolooniate loendamisel on suureks abiks olnud satelliidid, sest linnud elavad raskesti ligipa\u0308a\u0308setavas piirkonnas, kus o\u0303hutemperatuur vo\u0303ib langeda kuni -50\u00b0C."}, {"text_idx": "#000011", "text": "Teadlaste ja\u0308rgmine eesma\u0308rk on ambitsioonikas. Plaanis on satelliitide abil teha niivo\u0303rd ta\u0308pseid fotosid, et saaks ka u\u0308hekaupa loendada, palju on Antarktikas keiserpingviine. Ku\u0308ll aga peab loendamisega mo\u0303ned kuud ootama, sest parasjagu on Antarktikas pime."}, {"text_idx": "#000012", "text": "Keiserpingviinid on ainsad pingviinid, kes sigivad mereja\u0308a\u0308l, mitte maismaal, see teeb nad kliimamuutuste suhtes va\u0308ga haavatavaks. Juhul kui maailm soojeneb 1,5 kraadi vo\u0303rra, kahaneb to\u0303ena\u0308oliselt keiserpingviinide arvukus lausa 30 protsenti."}, {"text_idx": "#000015", "text": "Antarktika meredes voogab rohkesti u\u0308lijahtunud vett"}, {"text_idx": "#000017", "text": "Kliimamuutus nihutab troopikavo\u0308o\u0308ndit pooluste poole"}, {"text_idx": "#000019", "text": "Ka antiaine kukub ikkagi allapoole"}, {"text_idx": "#000027", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000030", "text": "Kured la\u0308inud, kurjad ilmad, luiged la\u0308inud, lumi maas: kas neis ennetes on to\u0303tt?"}, {"text_idx": "#000032", "text": "Mu\u0308u\u0308t vo\u0303i to\u0303de: madalro\u0303hkkond teeb inimese uimaseks"}, {"text_idx": "#000037", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000039", "text": "Maailma vastupidavaimate loomade saladused hakkavad paljastuma"}, {"text_idx": "#000042", "text": "Kuradil on va\u0308hk, ta jookseb vo\u0303idu ajaga"}, {"text_idx": "#000043", "text": "Inimeste peeniseluule andis viimase hoobi monogaamia"}]